অস্কারে ‘আনোরা’র বাজিমাত,সেরা অভিনেত্রী ম্যাডিসন…

ওয়েব ডেস্ক: অস্কারের(Oscar 2025) ৯৭ তম আসরে বাজিমাত করলো আমেরিকার যৌনকর্মীর সঙ্গে রুশ গ্যাংস্টারের ছেলের প্রেমের ছবি ‘আনোরা'(Anora)। মোট পাঁচটি বিভাগে এই ছবি পুরস্কার জিতে নিল। সেরা চলচ্চিত্র,সেরা পরিচালক, সেরা অভিনেত্রী। মধ্যে পরিচালক সন বেকার(Sean Baker) একাই চারটি এবং যৌথভাবে একটি সহ মোট চারটি পুরস্কার জিতে ইতিহাস তৈরি করেছেন।
সেরা অভিনেতাসহ তিনটি পুরস্কার জিতেছে ব্র্যাডি কোর্বে পরিচালিত ‘দ্য ব্রুটালিস্ট’। দুটি করে অস্কার পেয়েছে ডেনি ভিলন্যুভের ‘ডুন: পার্ট টু’, জ্যাক অঁডিয়ারের ‘এমিলিয়া পেরেজ’ ও জন এম. চু পরিচলিত ‘উইকেড’।

যুক্তরাষ্ট্রের ক্যালিফোর্নিয়ায় লস অ্যাঞ্জেলেসের হলিউড অ্যান্ড হাইল্যান্ড সেন্টারের ডলবি থিয়েটারে ২ মার্চ রাতে পুরস্কার বিতরণ করা হয়। চলচ্চিত্রে ২০২৪ সালের সেরা কাজগুলোকে স্বীকৃতি দেওয়া হয়েছে এবারের অ্যাকাডেমি অ্যাওয়ার্ডসে। ৯৭তম অস্কারে ২৩টি বিভাগে পুরস্কার দিয়েছে অ্যাকাডেমি অব মোশন পিকচার আর্টস অ্যান্ড সায়েন্সেস। সংস্থাটির প্রায় ১১ হাজার ভোটার মিলে বিজয়ীদের নির্বাচন করেছেন।
মাত্র ২৫ বছর বয়সে সেরা অভিনেত্রী হিসেবে পুরস্কৃত হলেন মার্কিন অভিনেত্রী মাইকি ম্যাডিসন(Mikey Madison)। ‘আনোরা’ ছবিতে অভিনয়ের জন্য তিনি এই পুরস্কার পেলেন।
‘আনোরা’ সিনেমার গল্পে দেখা যায় কুখ্যাত রাশিয়ান গ্যাংস্টারের ছেলে এক স্ট্রিপ ড্যান্সারের প্রেমে পড়ে। এরপর দুজন বিয়ে করে; কিন্তু সে গ্যাংস্টার বিয়ে মেনে নেয় না। এমন গল্প নিয়েই সিনেমাটি নির্মাণ করেছেন শন বেকার।

গত বছর কান উৎসবে স্বর্ণপাম জেতা এ সিনেমাটি নিম্নবিত্ত মানুষের জীবনের বাস্তবতা আর তাদের স্বপ্নের টানাপোড়েনের গল্প তুলে ধরে। গত বছর যখন কানে সিনেমাটি স্বর্ণপাম জেতে, অনেকেই চমকে গিয়েছিলেন। কারণ সেবারের উৎসবে হেভিওয়েট নির্মাতাদের হারিয়ে সেরার পুরস্কার জেতা সহজ ছিল না। কান ঘুরে এখন অস্কারের সেরা অভিনেত্রীর পুরস্কার জয় করেছে সিনেমাটি।

আরও পড়ুন: এবারের অস্কারে অনুজা শর্টফিল্ম টিমটিম করে জ্বলা ভারতীয় প্রদীপ

এদিকে ৯৭তম অস্কার অ্যাওয়ার্ডে অ্যাড্রিয়ান ব্রডি সেরা অভিনেতা হিসেবে পুরস্কৃত হন ‘দ্য ব্রুটালিস্ট'(The Brutalist) চলচ্চিত্রে তার শক্তিশালী অভিনয়ের জন্য।
২৩টি বিভাগে প্রদান করা হয়েছে অস্কার পুরস্কার। মনোনয়নের তালিকায় ‘এমিলিয়া পেরেজ’, ‘দ্য ব্রুটালিস্ট’ ও ‘উইকেড’ সিনেমার জয়জয়কার ছিল। ‘এমিলিয়া পেরেজ’(Emilia Pérez) ১৩টি শাখায় আর বাকি দুটো সিনেমা ১০টি করে মনোনয়ন পায়। তবে জয়ের দৌড়ে ‘আনোরা’ সবাইকে টপকে গেছে।

উল্লেখযোগ্য বিভাগে কারা পেলেন এবারের অস্কার পুরস্কার—
সেরা সিনেমা: আনোরা
সেরা পরিচালক: বেকার (আনোরা)

সেরা অভিনেতা: অ্যাড্রিয়েন ব্রডি (দ্য ব্রুটালিস্ট)
সেরা পার্শ্ব-অভিনেতা: কিরান কালকিন (আ রিয়েল পেইন)

সেরা অভিনেত্রী: মাইকি ম্যাডিসনের (আনোরা)
সেরা পার্শ্ব অভিনেত্রী: জোয়ি সালডানা (এমিলিয়া পেরেজ)

সেরা চিত্রনাট্য (অ্যাডাপ্টেড): কনক্লেভ
সেরা মৌলিক চিত্রনাট্য: আনোরা

সেরা আন্তর্জাতিক ফিচার ফিল্ম: আই অ্যাম স্টিল হেয়ার
সেরা অ্যানিমেটেড ফিচার ফিল্ম: ফ্লো (লাটভিয়া)
সেরা মৌলিক গান: এল মাল (এমিলিয়া পেরেজ)

সেরা ডকুমেন্টারি ফিচার ফিল্ম: নো আদার ল্যান্ড
সেরা সিনেমাটোগ্রাফি: দ্য ব্রুটালিস্ট

সেরা সম্পাদনা: আনোরা
সেরা কস্টিউম ডিজাইন: উইকেড

সেরা প্রোডাকশন ডিজাইন: উইকেড
সেরা ভিজ্যুয়াল ইফেক্ট: ডিউন: পার্ট টু

( সিএনএন)